Гүзәл Гөлвердиева

Гүзәл Гөлвердиева, Гүзәл Агагардаш кызы Гөлвердиева (Гузель Агагардашевна Гюльвердиева; 1993 елның 30 мае, Россия Федерациясе, Татарстан, Саба районы, Байлар Сабасы) — драма актрисасы, Камал театры артисты (2013 елдан). Татарстанның атказанган артисты (2025).

 Тәрҗемәи хәле 
1993 елның 30 маенда Татарстанның Саба районы Байлар Сабасы авылында туа. Әтисе әзәрбайҗан милләтеннән (хәзер Азәрбайҗанда яши), әнисе – татар, һөнәре буенча чит телләр укытучысы. 6 яшендә мәктәпкә укырга керә. 2009 елда Байлар Сабасы авылы 1нче санлы мәктәбенең 9нчы классын тәмамлагач, Казан театр укуханәсенә укырга керә. Аны 2013 елда тәмамлый (Фәрит Бикчәнтәев курсы) һәм Казан дәүләт мәдәният институты театраль факультетының режиссура һәм актерлык осталыгы кафедрасына кино һәм театр актеры белгечлегенә укырга керә. Шул ук елны Галиәсгәр Камал исемендәге Татар дәүләт Академия театрында эшли башлый. Уку белән эшне бергә алып барганга күрә, институтта читтән торып укый һәм аны 2018 елда тәмамлый.Гузель Гюльвердиева 

Театрдагы эшчәнлеген күмәк күренешләрендән һәм «Зәңгәр шәл» спектаклендәге йомышчы малай һәм Мәйсәрә рольләреннән башлап җибәрә. Сөйкемле, җырлау осталыгы булган артистка.

 Театр 
2013 елда Галиәсгар Камал исемендәге Татар дәүләт академия театрының коллективына кушыла. Театр училищесында укыганда «Зәңгәр шәл»дә йомышчы малай ролен уйнаса, инде 19 яшендә аңа шул ук спектакльдә Мәйсәрә роле бирелә. Ул аны беренче тапкыр Самара шәһәрендә уйный, әмма шулай ук йомышчы малай ролендә дә чыгышлар ясый. 2018 елда аңа «Галиябану» тамашасында Галиябану роле тапшырыла.Йомышчы малайдан – Мәйсәрәгә
 Репертуар 
 «Галиябану» Мирхәйдәр Фәйзи — Галиябану
 «Хан кызы Турандык» К.Гоцци — Феникс кошы
 «Зәңгәр шәл» Кәрим Тинчурин — Мәйсәрә, Малай
 «Банкрот» Галиәсгар Камал — Хәмди  
 «Бабайлар чуагы» Илгиз Зәйниев — Алия
 «Килә ява, килә ява...» Зөлфәт Хәким — Зәйнәп
 «Бармы ришвәткә дәва?» Зөлфәт Хәким — Гөлчирә 
 «Авыл эте Акбай» Туфан Миңнуллин — Дүрткүз 
 «Хуш авылым. Хыяллар» Айдар Җаббаров 
 «Мендәр әкияте» Олжас Жанайдаров — Роза 
 «Өйләнәм.tat» Илгиз Зәйниев — Алия
 «Сүнгән йолдызлар» Кәрим Тинчурин — Кыз
 «Исәнмесез» Мансур Гыйләҗев — Эвелина
 «Бию пәрие» Илгиз Зәйниев — Кыз  һ.б. 

 Театрдан тыш эшчәнлек 
Гүзәлнең ювелир бизәнү әйберләре җитештерү буенча социаль челтәрләрдә "guzeljewelry" интернет-магазины эшләп килә. Бу идея аңа «Галиябану» спектаклен әзерләгән вакытта килә: ул үзенең сәхнә образы өчен милли рухта булган алка, чулпылар эзли, әмма таба алмый. Шуннан башлап, аларны үзеңә ясарга дигән кара кыла. Башта нинди инструментлар, нинди фурнитура кирәклеген интернеттан өйрәнә. Әзер бизәнү әйберләрнең фотосурәтәрләрен Instagram социаль челтәренә куя һәм әкренләп сатулар башлана.Guzel- авторские украшения / guzeljewelry
 Бүләкләре, мактаулы исемнәре 
 2025 ел ― Татарстанның атказанган артисты ― театр сәнгатен үстерүгә керткән өлеше өчен Гузель Гюльвердиева стала заслуженной артисткой Республики Татарстан. Новостной портал Ассоциации национальных театров, 24.01.2025
 Гаилә хәле 
Ире — композитор, музыкант Илдар Харисов (1991, тумышы белән Актаныш районыннан), Камал театрында тавыш режиссеры, «Ялкын» кавер төркемендә чыгыш ясый. Ире белән бергә Айхан, Амиль исемле малайлар үстерәләрЛилия Йосыпова. «Театр актрисасы булырмын дип, уйламаган идем». «Ирек мәйданы», 6.03.2025, № 9 (752). ― Б.8―9.
 Шулай ук карагыз 
 Камал театры
 Алсу Сибгатуллина
 Айгөл Миңнуллина
 Алинә Мөдәрисова
 Гүзәл Шакирова (актриса)
 Искәрмәләр 

 Әдәбият 
Мәкаләләр
 Шәһри Казан газетасы, 08.07.2018 - Гүзәл Гөлвердиева, Алисә Шәрәфиева интервьюсы
 «Акчарлак» газетасы: 2нче санлы, 14 январь - "Гүзәл Гөлвердиева: "Бөтен кешегә дә ачылмыйм"
 «Иртәнге чәй» тапшыруы, 12.09.18
 Сылтамалар 
 https://www.youtube.com/watch?v=ZcgT6ElhCnQ "Сез мине беләсезме?": Гүзәл Гөлвердиева белән әңгәмә - YouTube
 https://www.instagram.com/guzel_gulverdieva/ ГУЗЕЛЬ ГЮЛЬВЕРДИЕВА (@guzel_gulverdieva) • Фото и видео в Instagram
 https://vk.com/gulverdieva Гузель Гюльвердиева
 https://kamalteatr.ru/tat/about-the-theatre/media/press/yemisci-malagan-misr/  Йомышчы малайдан – Мәйсәрәгә: Камал театры

Төркем:Татар артистлары
Төркем:Камал театры актерлары
Төркем:Казан театр укуханәсен тәмамлаучылар
Төркем:Казан дәүләт мәдәният институтын тәмамлаучылар
Төркем:Татарстанның атказанган артистлары